Қонуни Ҷумҳурии Тоҷикистон

Оид ба ворид намудани тағйироту илова ба Қонуни Ҷумҳурии Тоҷикистон «Дар бораи муҳоҷират»

**Моддаи 1.** Ба Қонуни Ҷумҳурии Тоҷикистон «Дар бораи муҳоҷират» аз 11 декабри соли 1999 (Ахбори Маҷлиси Олии Ҷумҳурии Тоҷикистон, с. 1999, №12, мод. 320; с. 2002, № 4, қ. 1, мод. 248; с. 2005, №12, мод. 657; с. 2008, №12, қ. 2, мод. 1004; с. 2010, №1, мод. 15; с. 2018, №7-8, мод. 525) тағйироту иловаи зерин ворид карда шаванд:

1. Дар қисми 2 моддаи 4 пас аз калимаи «табобат,» калимаи «саёҳат» илова карда шуда, калимаҳои «сафарҳои туристӣ ва» ба калимаҳои «ва сафари» иваз карда шаванд.

2. Қисми 4 моддаи 82 дар таҳрири зерин ифода карда шавад:

«4. Дароз кардани муҳлати раводид барои рафтуомади кормандони муҳоҷир тибқи тартиби муқаррарнамудаи қонунгузории Ҷумҳурии Тоҷикистон амалӣ карда мешавад.».

3. Дар ном ва қисми 2 моддаи 11, ном ва қисми 1 моддаи 13, ном ва қисми 2 моддаи 14, қисми 1 моддаи 16, моддаи 17, бандҳои 2), 3) ва 5) қисми 1 моддаи 21, қисми 2 моддаи 22 калимаҳои «**Шахсе**», «шахсе» ва «Шахси» мувофиқан ба калимаҳои «**Шахсоне**», «шахсоне» ва «Шахсони» иваз карда шаванд.

4. Аз сархати панҷуми қисми 1 моддаи 11 аломат ва калимаи «(турист)» хориҷ карда шаванд.

5. Дар моддаи 16:

- дар қисми 1 аломат ва калимаҳои «писархондҳо (духтархонд­ҳо)» ба калимаи «фарзандхондшудагон» иваз карда шаванд;

- дар қисми 2 калимаҳои «кӯдакони то синни ҳаждаҳсола бо розигии падару модар ва падархонди (модархонд, васиён ё сарпарастони)» ба калимаҳои «кӯдакон бо розигии падару модар, фарзандхондагон, васиён ё парасторони» иваз карда шаванд.

6. Муқаддимаи қисми 1 моддаи 21 дар таҳрири зерин ифода карда шавад:

«1. Асосҳои рад намудани додани иҷозат барои истиқомат ва шаҳодатномаи шахси бешаҳрванд:».

7. Дар сархати якуми қисми 2 моддаи 22 калимаи «писархондҳо» ба калимаи «фарзандхондшудагон» иваз карда шавад.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 13 ноябри соли 2024, №2107**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи муҳоҷират»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи муҳоҷират» ҷонибдорӣ карда шавад.

**Раиси Маҷлиси миллии Маҷлиси Олии**

**Ҷумҳурии Тоҷикистон Рустами Эмомалӣ**

**ш. Душанбе, 5 ноябри соли 2024, №551**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи муҳоҷират»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи муҳоҷират» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон М. Зокирзода**

**ш. Душанбе, 1 октябри соли 2024, №1412**